

**AB „AMBER GRID“**

**BALDŲ PARDAVIMO KONKURSO BŪDU SĄLYGOS**

#### BENDROSIOS NUOSTATOS

1.1. AB „Amber Grid“ (toliau – Pardavėjas) konkurso būdu už nustatytą rinkos kainą elektroniniu paštu vykdys baldų pardavimą.

**Gudelių g. 49, Vilniuje ir Verslo g. 11, Panevėžio r. parduodamų baldų sąrašas, kainos ir nuotraukos pateikiamos šių Pardavimo sąlygų 1 Priede**.

1.2. 1 Priede baldų kainos nurodytos su PVM.

1.3. Pirkėjas, pateikdamas Užsakymą, patvirtina, kad susipažino su šiomis Pardavimo sąlygomis ir su jomis sutinka.

1.4. Pirkėjams prieš pateikiant užsakymą rekomenduojama gyvai apžiūrėti parduodamus baldus Gudelių g. 49, Vilniuje arba Verslo g. 11, Panevėžio r.

1.5. Baldai parduodami be jų išrinkimo, pakrovimo, pernešimo ir transportavimo paslaugų.

1.6. Pardavėjas bet kuriuo metu iki išankstinės sąskaitos pateikimo momento gali nutraukti pardavimą arba atmesti visus Pirkėjų pateiktus užsakymus.

1.7. Pirkėjas, norėdamas išsiaiškinti bet kokius su baldų pardavimu susijusius klausimus, gali kreiptis bendruoju elektroniniu paštu – info@ambergrid.lt.

Pardavėjas į el. paštu pateiktus klausimus įsipareigoja atsakyti per 2 darbo dienas nuo jų gavimo dienos, jei jie Pirkėjo pateikti likus ne mažiau kaip 3 darbo dienoms iki pasiūlymų pateikimo termino.

#### PARDAVIMO KONKURSO ORGANIZAVIMAS

2.1. Baldų pardavimas elektroniniu paštu bus vykdomas iki **2023-02-08 12.00**.

2.2. El. laiškai su užsakymais (2 Priedas) baldų įsigijimui bus priimami tik 2.1 punkte nurodytu laiku. Pateiktas užsakymas bus atmetamas, jeigu jis bus gautas anksčiau arba vėliau nurodyto laiko.

2.3. Prekių užsakymai pateikiami šiuo el. paštu - tvs@ambergrid.lt.

2.4. Atsiuntus užsakymą, Prekės nebus rezervuojamos.

#### PREKIŲ ĮSIGIJIMO EILĖS SUDARYMAS (PO UŽSAKYMO PATEIKIMO) IR ATSISKAITYMO SĄLYGOS

3.1. Po įvykusio konkurso (gautų visų užsakymų el. paštu) sudaroma Pirkėjų pateiktų užsakymų eilė. Jeigu buvo gauta 2 ar daugiau užsakymų tam pačiam baldui, pirmumo teisę įgija anksčiausiai užsakymą į Pardavėjo el. paštą pateikęs Pirkėjas.

3.2. Po užsakymų eilės sudarymo kiekvienam Pirkėjui išrašoma išankstinė sąskaita apmokėjimui. Pateiktos išankstinės sąskaitos apmokėjimo terminas – 2 kalendorinės dienos.

3.3. Laiku neapmokėjus išankstinės sąskaitos, Pirkėjas pašalinamas iš užsakymų eilės ir kviečiamas sekantis eilėje Pirkėjas, pateikęs užsakymą tam pačiam baldui.

3.4. Baldai bus perduodami tik apmokėjus išankstinio apmokėjimo sąskaitą. Tam, kad išvengti nesusipratimų dėl pavedimų tarp skirtingų bankų, rekomenduojame išankstinės sąskaitos apmokėjimo patvirtinimą atsiųsti Pardavėjui el. paštu – tvs@ambergrid.lt.

3.5. Pirkėjas privalo atskirai suderintu laiku atsiimti Prekes per 10 darbo dienų nuo išankstinės sąskaitos apmokėjimo. Prekių atsiėmimo metu bus pateikti apskaitos dokumentai (PVM sąskaita faktūra ir Prekių priėmimo–perdavimo aktas) pasirašymui.